Vi anbefaler, at du får tjekket din rig en gang om året som udgangspunkt. Du kan få en specialist til det eller du kan vælge selv at gøre det. Dog anbefaler vi, at du får riggen kontrolleret af en specialist mindst hvert 4-5 år. En komplet gennemgang og renovering bør udføres hvert 8-10 år, hvor evt. slidte dele udskiftes. Hvor ofte riggen bør gennemgås, afhænger dog altid af brugen af din båd. Hvis du er i tvivl om tilstanden på din stående og løbende rig eller søger en specialist, kan vi hjælpe dig med kontaktoplysninger.